CELEX: 62013CA0503
Language: sk
Date: 2015-03-05 00:00:00
Title: Spojené veci C-503/13 a C-504/13: Rozsudok Súdneho dvora (štvrtá komora) z 5. marca 2015 (návrhy na začatie prejudiciálneho konania, ktoré podal Bundesgerichtshof – Nemecko) – Boston Scientific Medizintechnik GmbH/AOK Sachsen-Anhalt (C-503/13), Betriebskrankenkasse RWE (C-504/13) (Návrh na začatie prejudiciálneho konania — Ochrana spotrebiteľa — Zodpovednosť za chybné výrobky — Smernica 85/374/EHS — Článok 1, článok 6 ods. 1 a článok 9 prvý odsek písm. a) — Kardiostimulátor a implantovateľný automatický defibrilátor — Riziko zlyhania výrobku — Zranenie osoby — Vybratie údajne chybného výrobku a implantácia iného výrobku — Náhrada nákladov na zákrok)

27.4.2015   
            
            
               SK
            
            
               Úradný vestník Európskej únie
            
            
               C 138/9
            
         Rozsudok Súdneho dvora (štvrtá komora) z 5. marca 2015 (návrhy na začatie prejudiciálneho konania, ktoré podal Bundesgerichtshof – Nemecko) – Boston Scientific Medizintechnik GmbH/AOK Sachsen-Anhalt (C-503/13), Betriebskrankenkasse RWE (C-504/13)
   (Spojené veci C-503/13 a C-504/13) (1)
   
   ((Návrh na začatie prejudiciálneho konania - Ochrana spotrebiteľa - Zodpovednosť za chybné výrobky - Smernica 85/374/EHS - Článok 1, článok 6 ods. 1 a článok 9 prvý odsek písm. a) - Kardiostimulátor a implantovateľný automatický defibrilátor - Riziko zlyhania výrobku - Zranenie osoby - Vybratie údajne chybného výrobku a implantácia iného výrobku - Náhrada nákladov na zákrok))
   (2015/C 138/11)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobkyňa: Boston Scientific Medizintechnik GmbH
   
      Žalované: AOK Sachsen-Anhalt (C-503/13), Betriebskrankenkasse RWE (C-504/13)
   
      Výrok rozsudku
   
   
               1.
            
            
               Článok 6 ods. 1 smernice Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky sa má vykladať v tom zmysle, že zistenie potenciálnej chyby výrobkov patriacich do tej istej skupiny alebo tej istej výrobnej série, akými sú kardiostimulátory a implantovateľné automatické defibrilátory, umožňuje kvalifikovať taký výrobok ako chybný bez toho, aby bolo potrebné konštatovať uvedenú chybu v tomto výrobku.
            
         
               2.
            
            
               Článok 1 a článok 9 prvý odsek písm. a) smernice 85/374 sa majú vykladať v tom zmysle, že škoda spôsobená chirurgickým zákrokom spočívajúcim vo výmene takého chybného výrobku, akým je kardiostimulátor alebo implantovateľný automatický defibrilátor, predstavuje „škodu s následkom smrti alebo zranenia osôb“, za ktorú je zodpovedný výrobca, pokiaľ je tento zákrok nevyhnutný na odstránenie chyby daného výrobku. Vnútroštátnemu súdu prináleží overiť, či je táto podmienka splnená v konaniach vo veci samej.
            
         
      (1)  Ú. v. EÚ C 352, 30.11.2013.